ai4bharat/Pralekha huggingface dataset:
|
ఆరోగ్య, కుటుంబ సంక్షేమ మంత్రిత్వ శాఖ
|
177.17 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 28.29 లక్షలకుపైగా డోసులు నిర్వహణ
ప్రస్తుత రికవరీ రేటు 98.52%
గత 24 గంటల్లో నమోదయిన కొత్త కేసులు 11,499
దేశవ్యాప్త క్రియాశీల కేసుల సంఖ్య 1,21,881
వారపు పాజిటివిటీ రేటు 1.36%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 28.29 లక్షలకు పైగా  డోసులతో కలిపి, 177.17 కోట్ల  డోసులను టీకా కార్యక్రమం అధిగమించింది. 2,02,74,848 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,01,394
|
|
రెండో డోసు
|
|
99,64,600
|
|
ముందు జాగ్రత్త డోసు
|
|
41,53,359
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,09,185
|
|
రెండో డోసు
|
|
1,74,37,383
|
|
ముందు జాగ్రత్త డోసు
|
|
61,69,355
|
|
15-18 ఏళ్ల వారు
|
|
మొదటి డోసు
|
|
5,46,26,590
|
|
రెండో డోసు
|
|
2,66,21,387
|
|
18-44 ఏళ్ల వారు
|
|
మొదటి డోసు
|
|
55,15,18,506
|
|
రెండో డోసు
|
|
44,25,41,964
|
|
45-59 ఏళ్ల వారు
|
|
మొదటి డోసు
|
|
20,22,28,106
|
|
రెండో డోసు
|
|
17,97,88,657
|
|
60 ఏళ్లు పైబడినవారు
|
|
మొదటి డోసు
|
|
12,63,72,223
|
|
రెండో డోసు
|
|
11,19,95,124
|
|
ముందు జాగ్రత్త డోసు
|
|
95,40,546
|
|
ముందు జాగ్రత్త డోసులు
|
|
1,98,63,260
|
|
మొత్తం డోసులు
|
|
1,77,17,68,379
గత 24 గంటల్లో 23,598 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,22,70,482 కు పెరిగింది.
దేశవ్యాప్త రికవరీ రేటు 98.52 శాతానికి చేరింది.
గత 24 గంటల్లో 11,499 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,21,881. ఇది మొత్తం కేసుల్లో 0.28 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,36,133 పరీక్షలు చేశారు. దేశవ్యాప్తంగా ఇప్పటివరకు 76.57 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.36 శాతంగా ఉంది. రోజువారీ పాజిటివిటీ రేటు 1.01 శాతంగా నమోదైంది.
ప్రధాన మంత్రి కార్యాలయం
ఇటలీ సార్వత్రిక ఎన్నికల్లో తమ పార్టీ ఫ్రాటెల్లి-డి'ఇటాలియా కు నాయకత్వం వహించినందుకు జార్జియా మెలోని ని అభినందించిన - ప్రధానమంత్రి
ఇటలీ సార్వత్రిక ఎన్నికల్లో తమ పార్టీ ఫ్రాటెల్లి-డి'ఇటాలియా కు నాయకత్వం వహించినందుకు జార్జియా మెలోని ని ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ,
"ఇటలీ సార్వత్రిక ఎన్నికల్లో మీ పార్టీ @ ఫ్రాటెల్లి-డి'ఇటాలియా ను విజయపథంలో నడిపించినందుకు @ జార్జియా మెలోని కి అభినందనలు. మన సంబంధాలను బలోపేతం చేసుకునే విధంగా కలిసి పనిచేయడానికి మేము ఎదురుచూస్తున్నాము." అని పేర్కొన్నారు.
ప్రధాన మంత్రి కార్యాలయం
ఆసియా క్రీడోత్సవాల్లో వరుసగా రెండో సారి జావెలిన్ ఈవెంట్ లో స్వర్ణ పతకం గెలిచిన నీరజ్ చోప్రాకు పిఎం అభినందనలు
హాంగ్ ఝూలో జరుగుతున్న 2022 ఆసియా క్రీడోత్సవాల్లో వరుసగా రెండో సారి స్వర్ణ పతకం సాధించినందుకు నీరజ్ చోప్రాకు ప్రధానమంత్రి శ్రీ నరేంద్ర మోదీ అభినందనలు తెలియచేశారు.
ఈ మేరకు ప్రధానమంత్రి ఎక్స్ లో ఒక పోస్ట్ చేస్తూ
‘‘ఆసియా క్రీడోత్సవాల్లో జావెలిన్ త్రోలో నీరజ్ చోప్రా వరుసగా రెండో సారి స్వర్ణ పతకం సాధించాడు. ఈ చారిత్రక విజయానికి అతనికి అభినందనలు. ఎన్నో సంవత్సరాల శిక్షణ, అంకిత భావం అతనికి ఈ అద్భుత విజయం సాధించి పెట్టాయి. అతను విజయాల్లో కొత్త శిఖరాలకు చేరాలని ఆకాంక్షిస్తున్నాను. అతనికి అభినందనలు’’
అని పేర్కొన్నారు.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఈ నెలలో దేశీయ కోటా కింద 2 లక్షల మెట్రిక్ టన్నుల చక్కెరను అదనంగా కేటాయిస్తున్న కేంద్ర ప్రభుత్వం
రాబోయే పండుగలు ఓనం, రక్షా బంధన్, శ్రీ కృష్ణ జన్మాష్టమి సందర్భంగా చక్కెరకు బలమైన డిమాండ్ను దృష్టిలో ఉంచుకుని, ఈ నెలలో అదనంగా 2 లక్షల మెట్రిక్ టన్నుల  చక్కెరను కేంద్ర ప్రభుత్వం కేటాయిస్తోంది. దేశీయ మార్కెట్లో అందుబాటులోకి వచ్చే ఈ అదనపు చక్కెరతో దేశమంతటా సరైన ధరలు కొనసాగుతాయి.
గత ఏడాది కాలంలో అంతర్జాతీయ చక్కెర ధరలు 25% పెరిగినప్పటికీ, దేశంలో చక్కెర సగటు చిల్లర ధర కిలోకు ₹43.30గా ఉంది, పరిమిత పరిధిలోనే కొనసాగే అవకాశం ఉంది. గత 10 ఏళ్లలో, దేశంలో చక్కెర ధరల్లో వార్షిక ద్రవ్యోల్బణం 2% కంటే తక్కువగా ఉంది.
ప్రస్తుత చెరకు సీజన్  2022-23లో, ఇథనాల్ ఉత్పత్తి కోసం దాదాపు 43 ఎల్ఎంటీలను మళ్లించగా, దేశంలో ఇంకా 330 ఎల్ఎంటీల ఉత్పత్తిని చేసినట్లు అంచనా వేశారు. దేశీయ వినియోగం దాదాపు 275 ఎల్ఎంటీలు ఉండవచ్చని అంచనా.
ప్రస్తుత చెరకు సీజన్ 2022-23లోని మిగిలిన నెలల్లో దేశీయ డిమాండ్ను తీర్చడానికి భారతదేశంలో తగినంత చక్కెర నిల్వలు ఉన్నాయి. ఈ సీజన్ ముగింపు నాటికి, అంటే 30.09.2023 నాటికి 60 ఎల్ఎంటీల  ముగింపు నిల్వ అందుబాటులో ఉంటుంది.
ప్రతి సంవత్సరం జులై-సెప్టెంబరులో, తదుపరి సీజన్కు ముందు, చెరకు క్రషింగ్ ప్రారంభంలో ధరలు పెరుగుతాయి, ఆ తర్వాత తగ్గుతాయి. కాబట్టి ఇటీవల పెరిగిన చక్కెర ధరలు వెంటనే తగ్గే అవకాశం ఉంది. అందువల్ల, చక్కెర ధర నామమాత్రంగా పెరుగుతుంది, అది కూడా స్వల్ప కాలమే ఉంటుంది.
సాంఘిక న్యాయం, మరియు సాధికారత మంత్రిత్వ శాఖ
ప్రపంచ మల్టిపుల్ స్ల్కెరోసిస్ రోజు సందర్భంగా 'ఎంఎస్ కనెక్షన్స్' కార్యక్రమం నిర్వహణ
ఎంఎస్ ప్రభావిత వ్యక్తులను సామాజికంగా ఒంటరిని చేసే ఇబ్బందులను సవాల్ చేసే ఎంఎస్ కనెక్షన్స్
ప్రపంచ మల్టిపుల్ స్ల్కెరోసిస్  రోజు సందర్భంగా ఎంఎస్ సమాజం ఒకచోటకు చేరింది, మల్టిపుల్ స్ల్కెరోసిస్  బారిన పడిన ప్రతి ఒక్కరి ద్వారా అవగాహన పెంచుకుంది. ప్రపంచ ఎంఎస్ రోజు 2020-23 ప్రచారాంశం 'కనెక్షన్స్'. ఎంఎస్ కనెక్షన్స్ కార్యక్రమం ఉద్దేశం సామాజిక సంబంధాలు, స్వీయ-సంబంధం, సంరక్షణను నిర్మించడం. ప్రచార కార్యక్రమం ఉప శీర్షిక 'ఐ కనెక్ట్, వి కనెక్ట్'. సామాజిక మాధ్యమాల్లో ప్రచార హ్యాష్ట్యాగ్ ఎంఎస్ కనెక్షన్స్. ఎంఎస్ ప్రభావిత వ్యక్తులను సామాజికంగా ఒంటరిని చేసే ఇబ్బందులను ఎంఎస్ కనెక్షన్స్ సవాల్ చేస్తాయి. మెరుగైన సేవల కోసం గొంతెత్తి అడగడానికి, సహాయక వ్యవస్థలకు కృతజ్ఞత తెలపడానికి, స్వీయ సంరక్షణలో విజేతగా నిలిచేందుకు ఇది ఒక అవకాశం.
కేంద్ర సామాజిక న్యాయం & సాధికారత మంత్రిత్వ శాఖ ఆధ్వర్యంలో పని చేసే దివ్యాంగుల సాధికారత విభాగం దేశంలోని దివ్యాంగుల కోసం సంక్షేమ కార్యక్రమాలను చేపట్టే బాధ్యతాయుత సంస్థ. మల్టిపుల్ స్ల్కెరోసిస్ గురించి ప్రజల్లో అవగాహన కల్పించాలనే ఉద్దేశ్యంతో, దేశంలోని 40కి పైగా ప్రాంతాల్లో వివిధ కార్యక్రమాలు నిర్వహించింది. ఎంఎస్ రోజు ప్రచార కార్యక్రమం కోసం ఎంచుకున్న రంగు నారింజ. మే 30న, సంబంధిత సంస్థలు తమ భవనాల్లో నారింజ రంగు దీపాలు వెలిగించాయి.
30 మే 2023న, ప్రపంచ మల్టిపుల్ స్ల్కెరోసిస్ రోజు సందర్భంగా దేశవ్యాప్తంగా ఈ కింది కార్యక్రమాలు నిర్వహించారు:
1. అవగాహన కల్పన కార్యక్రమాలు
2. సదస్సులు & కార్యశాలలు
3. క్విజ్ పోటీలు, పోస్టర్ తయారీ
4. టీఎల్ఎం కిట్లు పంపిణీ
5. "సెల్ఫ్ అడ్వొకసీ అండ్ స్కీమ్స్ & బెనిఫిట్స్ ఫర్ పర్సన్స్ విత్ మల్టిపుల్ స్ల్కెరోసిస్" అంశంపై ఎంఎస్SI సహకారంతో సదస్సు
6. "మల్టిపుల్ స్ల్కెరోసిస్ - అవేర్నెస్ & సెన్సిటైజేషన్"పై జాతీయ సదస్సు
7. గడప గడప వద్దకు వెళ్లి ఆరోగ్య పరీక్షలు నిర్వహణ
8. "మల్టిపుల్ స్ల్కెరోసిస్ & ఇంపార్టెన్స్ ఆఫ్ కాంప్రహెన్సివ్ కేర్" అనే అంశంపై సదస్సు
9. "ఎర్లీ ఇంటర్వెన్షన్ ఇన్ స్కిజోఫ్రెనియా- ఒక సైకాలజిస్ట్ & సైకియాట్రిస్ట్ పెర్స్పెక్టివ్" అంశంపై సదస్సు
10. సహాయ పరికరాలు పంపిణీ
11. మల్టిపుల్ స్ల్కెరోసిస్పై అవగాహన పెంచే నాటిక
వ్యవసాయ మంత్రిత్వ శాఖ
పశు పోషణ, పాడి పశువుల పెంపకం, ఇంకా మత్స్య సంవర్ధన రంగాలలో సహకారం అంశంపై భారతదేశం, యునైటెడ్ కింగ్ డమ్ మరియు నార్దన్ ఐర్లండ్ ల మధ్య కుదిరిన ఎంఒయు వివరాలు మంత్రివర్గం దృష్టి కి
పశు పోషణ, పాడి పశువుల పెంపకం, ఇంకా చేపల పెంపకం రంగాలలో సహకారం అంశంపై భారతదేశం, యునైటెడ్ కింగ్ డమ్ మరియు నార్దన్ ఐర్లండ్ ల మధ్య కుదిరిన అవగాహన పూర్వక ఒప్పంద పత్రం  వివరాలను ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది. ఈ ఎంఒయు పైన 2018 ఏప్రిల్ 17వ తేదీన సంతకాలయ్యాయి.
భారతదేశం లో పశుసంపద మరియు మత్స్య పరిశ్రమ ఉత్పత్తి ని, ఉత్పాదకత ను పెంపొందించాలన్న ఉద్దేశం తో ద్వైపాక్షిక సహకారాన్ని అభివృద్ధిపరచుకోవాలనేది ఈ ఎంఒయు ధ్యేయంగా ఉంది.
ప్రభావం:
ఈ భాగస్వామ్యం పాడి, చేపలు మరియు పశుగణం సంబంధ ఉత్పత్తుల దేశీయ వినియోగాన్ని, ఎగుమతులను మెరుగుపరుస్తుందని ఆశిస్తున్నారు. ఈ ఎంఒయు ఈ కింద ప్రస్తావించిన చర్యల ద్వారా పశు సంతతి వృద్ధి లోను, చేపల పెంపకం, పాడి పరిశ్రమ ల వికాసం లోను సహకారాన్ని, సంప్రదింపులను ప్రోత్సహించనుంది:పశు సంవర్ధకం, మత్స్య ఉత్పత్తుల సంబంధిత అంశాలలో పరస్పర ప్రయోజనాలు ముడివడ్డ అంశాలు.పశుగణం స్వస్థత పెంపుదల, పాడి పశువుల పెంపకం, ఇంకా చేపల పెంపకం లో తోడ్పాటు.పోషక విలువలతో కూడిన పశువుల దాణా ను అభివృద్ధి పరచడం లోను, దానిని పశువులకు మేత కొరత గా ఉన్న ప్రాంతాలకు పెద్ద ఎత్తున రవాణా చేయడం లోను తగిన యంత్రాంగాలను ఏర్పరచి సమర్ధమైన నిర్వహణను అందజేయడం.తద్వారా పశుగణం సంతతి ని పెంపొందింపచేయడం.పశుపోషణ, పశు సంవర్ధకం మరియు పశు ఉత్పత్తుల లో ఆరోగ్య సంబంధి సమస్యలను పరిష్కరించడం.పరస్పరం అంగీకారం కుదిరిన రంగాలలో అధ్యయన యాత్ర కు/శిక్షణ కు విజ్ఞాన శాస్త్ర సంబంధ సిబ్బంది ని పంపించడం/రప్పించుకోవడం.వ్యవసాయ విస్తరణ లో నూతన ఆవిష్కారాలకు సంబంధించినంతవరకు జ్ఞానాన్ని మూడు పక్షాలు ఒకదాని నుండి మరొకటి సంపాదించడానికై సంయుక్త పరిశోధనలలో తోడ్పాటును అందించుకోవడం.సంయుక్త ప్రయోజనాలు ముడి పడిన మరేదైనా అంశం.సహకారానికి, సంప్రదింపులకు మార్గాన్ని సుగమం చేసేందుకు సంయుక్త కార్యక్రమాలకు రూపకల్పన చేయడం కోసం ప్రతి ఒక్క పక్షం నుండి ప్రతినిధులను నియమిస్తూ ఒక సంయుక్త కార్యాచరణ బృందాన్ని  ఏర్పాటు చేయడం.
పూర్వరంగం:
పశు పోషణ, పాడి పశువుల పెంపకం, ఇంకా మత్స్య సంవర్ధన రంగాలలో సహకారం కోసం భారతదేశం పక్షాన పశు సంవర్ధకం, పాడి పరిశ్రమ మరియు మత్స్య పరిశ్రమ విభాగం , వ్యవసాయం మరియు రైతుల సంక్షేమ మంత్రిత్వ శాఖ లకు, యునైటెడ్ కింగ్ డమ్, ఇంకా నార్దన్ ఐర్లండ్ తరఫున పర్యావరణం, ఆహారం మరియు గ్రామీణ వ్యవహారాల విభాగానికి మధ్య 2018 ఏప్రిల్ లో ఎంఒయు పై సంతకాలయ్యాయి.
(
సూక్ష్మ, లఘు, మధ్య తరహా సంస్థల మంత్రిత్వ శాఖష్
దేశంలో తొలిసారిగా ఎంబిఎ - ఎంఎస్ఎంఇ మేనేజ్మెంట్ కోర్సును ప్రారంభించనున్న ని-ఎంఎస్ఎంఇ హైదరాబాద్
యువతలో వ్యవస్థాపక శక్తిని ప్రోత్సహించడానికి కొత్త కోర్సు - డాక్టర్ గ్లోరీ స్వరూప, డీజీ ,ని-ఎంఎస్ఎంఇ
హైదరాబాద్ కేంద్రంగా పనిచేస్తున్న నేషనల్ ఇన్స్టిట్యూట్ ఫర్ మైక్రో, స్మాల్ అండ్ మీడియం ఎంటర్ప్రైజెస్  దేశంలో తొలిసారిగాఎంబిఎ - ఎంఎస్ఎంఇ మేనేజ్మెంట్ కోర్సును ప్రారంభించనున్నది. భువనేశ్వర్లోని ఏ ఎస్ బి ఎం విశ్వవిద్యాలయం సహకారంతో నేషనల్ ఇన్స్టిట్యూట్ ఫర్ మైక్రో, స్మాల్ అండ్ మీడియం ఎంటర్ప్రైజెస్ నిర్వహించే కోర్సు 2023 విద్యా సంవత్సరం నుంచి ప్రారంభమవుతుంది.
ఈరోజు హైదరాబాద్ ప్రెస్ క్లబ్ లో ఏర్పాటు చేసిన మీడియా సమావేశంలో ని-ఎంఎస్ఎంఇ డైరెక్టర్ జనరల్ డాక్టర్ గ్లోరీ స్వరూప కోర్సు వివరాలు తెలిపారు. అభివృద్ధి చెందుతున్న ఎంఎస్ఎంఇ రంగానికి అవసరమైన శిక్షణ పొందిన మానవ వనరులను అందించే విధంగా ఎంబిఎ కార్యక్రమాన్ని రూపొందించామన్నారు. దేశంలో ఇటువంటి కోర్సు ప్రారంభం కావడం ఇదే తొలిసారి అని డాక్టర్ గ్లోరీ స్వరూప అన్నారు. 2020 జాతీయ విద్యా విధానానికి అనుగుణంగా కోర్సును రూపొందించామన్నారు. ఎంఎస్ఎంఇ పనితీరుపై ప్రయోగాత్మక అనుభవం అందిస్తామన్నారు. హైదరాబాద్ ని-ఎంఎస్ఎంఇ, భువనేశ్వర్ కి చెందిన ప్రతిష్టాత్మక ఏఎస్బిఎం విశ్వవిద్యాలయం కలిసి కోర్సును అందిస్తాయి.
ప్రస్తుతం దేశ జిడిపిలో 8%, ఉత్పాదక ఉత్పత్తిలో 45%, ఎగుమతుల్లో 40% వాటాతో దేశంలో సూక్ష్మ, చిన్న,మధ్యతరహా పరిశ్రమలు దేశాభివృద్ధిలో ప్రముఖ పాత్ర పోషిస్తున్నాయని డాక్టర్ గ్లోరీ స్వరూప తెలిపారు. సూక్ష్మ, చిన్న,మధ్యతరహా పరిశ్రమలు 50 మిలియన్ల మందికి ఉపాధి కల్పిస్తున్నాయి అని వివరించారు. భవిష్యత్తులో సూక్ష్మ, చిన్న,మధ్యతరహా పరిశ్రమల ప్రాధాన్యత మరింత పెరుగుతుందన్నారు. సూక్ష్మ, చిన్న,మధ్యతరహా పరిశ్రమలకు శిక్షణ పొందిన సిబ్బంది అవసరం ఉంటుందని డాక్టర్ గ్లోరీ స్వరూప తెలిపారు. సంస్థ ప్రారంభించనున్న ఎంబిఎ - ఎంఎస్ఎంఇ మేనేజ్మెంట్ కోర్సు శిక్షణ పొందిన సిబ్బందిని సిద్ధం చేయడంతో పాటు యువతను వ్యవస్థాపకులుగా అభివృద్ధి చేయడానికి దోహదపడుతుందన్నారు.
డిగ్రీ లో 50% మార్కులు పొంది క్యాట్ /ఎక్స్ ఎ టి/మ్యాట్/ ఏ ఎస్ బి ఎం యులో అర్హత సాధించిన వారు తాము అందిస్తున్న ఎంబిఎ కోర్సులో చేరవచ్చునని ఏ ఎస్ బి ఎం విశ్వవిద్యాలయం అధ్యక్షుడు ప్రొఫెసర్ బిశ్వజిత్ పట్నాయక్ తెలిపారు. ఎంపికైన విద్యార్థులకు బ్యాంక్ ఆఫ్ ఇండియా స్టార్ విద్యా నేషనల్ స్కీమ్ కింద విద్యా రుణాన్ని అందజేస్తుంది, దీనికి సంబంధించి బ్యాంక్ ఇప్పటికే ఏఎస్ బిఎం విశ్వవిద్యాలయాని వర్తమానం పంపిందని ప్రొఫెసర్ బిశ్వజిత్ పట్నాయక్ తెలిపారు.
పూర్తి రెసిడెన్షియల్ విధానంలో కోర్సును అందిస్తామని తెలిపిన ప్రొఫెసర్ బిశ్వజిత్ పట్నాయక్ విద్యార్థులు తమ మొదటి-సంవత్సరం కోర్సులను  భువనేశ్వర్లోని ఏఎస్ బిఎం విశ్వవిద్యాలయంలో, రెండవ సంవత్సరం  ని ని-ఎంఎస్ఎంఇ హైదరాబాద్ లో అధ్యయనం చేస్తారని వివరించారు. హైదరాబాద్లోని ఎంఎస్ఎంఈలో నిపుణులు అందించే పాఠాలు, వృత్తి పరమైన అనుభవం విద్యార్థుల వృత్తిపరమైన నైపుణ్యాన్ని మెరుగుపరుస్తుంది.
కోర్సు వ్యవధి రెండు సంవత్సరాలు. కోర్సు మొత్తానికి ఫీజు 6,50,000 రూపాయలను ఫీజు గా నిర్ణయించారు. ఇందులో ట్యూషన్ ఫీజు, రెసిడెన్షియల్ ఫీజు ఉన్నాయి. మొత్తం రుసుమును నాలుగు వడ్డీ లేని వాయిదాలలో చెల్లించవచ్చు. మరిన్ని వివరాల కోసం www.nimsme.org, Blogpost : https://www.nimsme.org/news-article/press-meet-on-launch-of-mba-msme-management-course-in-collaboration-with-asbm-university, https://www.asbm.ac.in/sob/programmes/mba-msme-management/ . సందర్శించవచ్చు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 21 కోట్లకు పైగా టీకా డోసుల అందజేత రాష్టాల దగ్గర ఇంకా అందు బాటులో 1.97 కోట్ల టీకా డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. దేశవ్యాప్త టీకాల కార్యక్రమంలో రాష్టాలు, కేంద్రపాలిత ప్రాంతాలు చేస్తున్న కృషికి అండగా కేంద్రప్రభుత్వం కోవిడ్ టీకాలు ఉచితంగా అందజేస్తోంది.
అదే సమయంలో రాష్టాలు, కేంద్ర పాలిత ప్రాంతాలు నేరుగా టీకాలు కొనుగోలు చేసుకునే వెసులుబాటు కూడా కల్పించింది.
సరళీకృత మూడో దశ టీకాల కార్యక్రమం మే 1న అమలు కావటం ప్రారంభం కాగా ఈ వ్యూహం కింద కేంద్ర ఔషధ ప్రయోగశాల  ఆమోదం పొందిన టీకా మందు తయారీదారులనుంచి 50% మొత్తాన్ని కేంద్ర ప్రభుత్వం తీసుకొని ఇంతకు ముందు లాగానే రాష్ట్రాలకు ఉచితంగా అందజేస్తుంది.
భారత ప్రభుత్వం ఇప్పటిదాకా ఉచితంగానూ, రాష్ట్రాల ప్రత్యక్ష కొనుగోలు ద్వారా ఇప్పటిదాకా 21కోట్లకు పైగా టీకాలు  రాష్టాలకు, కేంద్రపాలిత ప్రాంతాలకు పంపింది. ఇందులో మొత్తం వాడకం  19,09,60,575 డోసులుగా ఈ ఉదయం 8 గంటలకు అందిన సమాచారం ప్రకారం తెలుస్తోంది.
దాదాపు 2 కోట్ల  కోవిడ్ టీకా డోసులు ఇంకా ప్రజలకు ఇవ్వటానికి వీలుగా రాష్ట్రాల దగ్గర అందుబాటులో ఉన్నాయి.
అంతే కాకుండా దాదాపు 26 లక్షల  టీకా డోసులు పంపే ప్రయత్నం సాగుతోంది. రాష్ట్రాలు, కేంద్రపాలిత ప్రాంతాలు త్వరలొనే ఈ డోసులు అందుకుంటాయి.
వాణిజ్యం, పరిశ్రమల మంత్రిత్వ శాఖ
జాతీయ స్టార్టప్ అవార్డుల 2022 విజేతలకు సన్మానం తో నేడు ముగిసిన స్టార్టప్ ఇండియా ఇన్నోవేషన్ వారోత్సవాలు
వ్యవస్థాపక స్ఫూర్తికి నిదర్శనంగా దేశవ్యాప్తంగా అనేక కార్యక్రమాల నిర్వహణ
స్టార్టప్ ఇండియా ఇన్నోవేషన్ వారోత్సవాలు ఈ రోజు ముగిసాయి. ముగింపు కార్యక్రమంలో భాగంగా 2022 జాతీయ స్టార్ట్ అప్ అవార్డులను ప్రదానం చేశారు. న్యూఢిల్లీలో జరిగిన కార్యక్రమంలో కేంద్ర వాణిజ్య ,పరిశ్రమలు, వినియోగదారుల వ్యవహారాలు, ఆహారం, ప్రజా పంపిణీ,జౌళి శాఖ మంత్రి శ్రీ పీయూష్ గోయల్ వాణిజ్య, పరిశ్రమల శాఖ సహాయ మంత్రి శ్రీ సోమ్ ప్రకాష్ పాల్గొని విజేతలను సన్మానించి అవార్డులు అందజేశారు.
భారతదేశ అభివృద్ధిలో కీలక పాత్ర పోషిస్తున్నస్టార్టప్ సంస్థలను గుర్తించి ప్రోత్సహించడానికి జాతీయ స్టార్టప్ అవార్డులు అందజేస్తున్నారు. కేవలం ఆర్థిక పరమైన ప్రయోజనాలు సాధిస్తున్న స్టార్టప్ సంస్థలు మాత్రమే కాకుండా అసాధారణమైన సామర్థ్యాలను ప్రదర్శించడం ద్వారా దేశాభివృద్ధికి సహకరిస్తున్న సంస్థలు, ఈ రంగంలో కీలక పాత్ర పోషించిన సంస్థలను అవార్డులకు ఎంపిక చేశారు.
వ్యవస్థాపక స్ఫూర్తిని ప్రతిబింబించే విధంగా వారోత్సవాల్లో దేశవ్యాప్తంగా అనేక కార్యక్రమాలు జరిగాయి. స్టార్టప్ సెల్, గుజరాత్ ప్రభుత్వం మరియు ఇంటర్నేషనల్ ఆటోమొబైల్ సెంటర్ ఆఫ్ ఎక్సలెన్స్ సహకారంతో ఈరోజు గాంధీనగర్లో స్టార్టప్ ఇండియా స్టార్టప్లు, ఇంక్యుబేటర్లు, పెట్టుబడిదారులు, స్టార్టప్ రంగాన్ని ప్రోత్సహిస్తున్న వారి కోసం ఒక కార్యక్రమాన్ని నిర్వహించింది. భారతదేశంలో స్టార్టప్ సంస్థలకు అందిస్తున్న ప్రోత్సాహం, మూలధన సమీకరణ, స్టార్టప్ రంగం అభివృద్ధి సాధించడానికి గల అవకాశాలు, పరిశ్రమల భాగస్వామ్యం, విద్యార్థులు, ఔత్సాహిక పారిశ్రామికవేత్తలకు స్టార్టప్ రంగంపై అవగాహన కల్పించడానికి అమలు జరుగుతున్న కార్యక్రమాలు లాంటి అంశాలపై కార్యక్రమంలో సదస్సులు నిర్వహించారు. కార్యక్రమంలో 150 మందికి పైగా వ్యవస్థాపకులు, సలహాదారులు, ఇంక్యుబేటర్లు, స్టార్టప్ రంగం అభివృద్ధికి సహకరిస్తున్న వారు పాల్గొన్నారు.
బిలియన్ డాలర్ కలను సాకారం చేసుకోవడం అనే అంశంపై స్టార్టప్ ఇండియా ఒక వెబ్నార్ను నిర్వహించింది. వివిధ అంశాలపై వారం రోజుల పాటు స్టార్టప్ ఇండియా వెబినార్లు నిర్వహించింది. స్టార్టప్ రంగంలో నిధుల సమీకరణ అంశంలో లింగ సమానత్వాన్ని సాధించి అసమానతలు తొలగించే అంశంపై ప్రాధాన్యత ఇస్తూ వెబ్నార్ను నిర్వహించారు. వెబ్నార్ను https://www.youtube.com/watch?v=n37-J_DcPv0 లో చూడవచ్చు.
బెంగళూరు, రైసెన్, గురుగ్రామ్, ఇండోర్, భోపాల్, గాంధీనగర్, ఘజియాబాద్, మొహాలి, ఢిల్లీ, భువనేశ్వర్, జల్గావ్, నాగ్పూర్, కొట్టాయం, ఇంఫాల్, కోల్కతా తదితర నగరాల్లో ఆఫ్లైన్ మరియు ఆన్లైన్ స్టార్టప్ ఇండియాకు చెందిన వివిధ కేంద్రాలు కార్యక్రమాలు నిర్వహించాయి. సామర్థ్యం పెంపుదల వర్క్షాప్, నిపుణుల ప్రసంగాలు , రాష్ట్ర స్థాయి పోటీలు మరియు సవాళ్లు, స్టార్టప్ పై దృష్టి , స్టార్టప్ సదస్సులు , రౌండ్ టేబుల్లతో సహా అనేక కార్యక్రమాలు జరిగాయి.
ప్రధాన మంత్రి కార్యాలయం
భారత్-మధ్య ఆసియా సదస్సు మొదటి సమావేశంలో ప్రధానమంత్రి ప్రారంభ వ్యాఖ్యలు
గౌరవనీయులారా,
భారత్-మధ్య ఆసియా శిఖరాగ్ర సదస్సు మొదటి సమావేశానికి స్వాగతం.
భారతదేశం మరియు మధ్య ఆసియా 30 సంవత్సరాల సుదీర్ఘ దౌత్య సంబంధాలను పూర్తి చేశాయి.
గత మూడు దశాబ్దాలుగా, సహకారం ద్వారా మనం అనేక రంగాలలో గణనీయమైన పురోగతిని సాధించాము.
మరియు ఇప్పుడు , ఈ క్లిష్ట సమయంలో, మనం భవిష్యత్తు కోసం ప్రతిష్టాత్మక దృష్టిని ఏర్పరచుకోవాలి.
మారుతున్న ప్రపంచంలో మన ప్రజల, ప్రత్యేకించి యువ తరం ఆకాంక్షలను నెరవేర్చగల దృక్పథం కావాలి.
గౌరవనీయులారా,
ద్వైపాక్షిక స్థాయిలో, భారతదేశం దాని అన్ని ఆసియా దేశాలతో సన్నిహిత సంబంధాలను కలిగి ఉంది.
గౌరవనీయులారా,
కజకిస్థాన్ దాని ఇంధన భద్రత కోసం భారతదేశానికి ముఖ్యమైన భాగస్వామిగా మారింది. కజకిస్థాన్లో ఇటీవల జరిగిన ప్రాణ, ఆస్తి నష్టంపై నా సంతాపాన్ని తెలియజేస్తున్నాను.
ఉజ్బెకిస్తాన్తో భారతదేశం యొక్క పెరుగుతున్న సహకారంలో మన రాష్ట్రాలు కూడా క్రియాశీల భాగస్వాములు . ఇందులో నా గుజరాత్ రాష్ట్రం కూడా ఉంది.
మేము విద్య మరియు ఉన్నత అక్షాంశ పరిశోధన రంగంలో కిర్గిజ్స్థాన్తో క్రియాశీల భాగస్వామ్యాన్ని కలిగి ఉన్నాము. చాలా మంది భారతీయ విద్యార్థులు అక్కడ పరిశోధనలు చేస్తున్నారు.
తజికిస్థాన్తో మాకు సుదీర్ఘ రక్షణ సంబంధాలు ఉన్నాయి. మరియు మేము ఆ సంబంధాన్ని నిరంతరం బలోపేతం చేస్తున్నాము.
ప్రాంతీయ రవాణా రంగంలో , తుర్క్మెనిస్తాన్తో భారతదేశానికి ముఖ్యమైన సంబంధాలు ఉన్నాయి మరియు అష్గాబాత్ ఒప్పందంలో మన భాగస్వామ్యం స్పష్టంగా ఉంది.
గౌరవనీయులారా,
ప్రాంతీయ భద్రతకు సంబంధించి మనందరికీ ఒకే విధమైన ఆందోళనలు మరియు లక్ష్యాలు ఉన్నాయి. ఆఫ్ఘనిస్థాన్లో జరుగుతున్న పరిణామాలపై మేమంతా ఆందోళన చెందుతున్నాం.
ఈ సందర్భంలో, పరస్పర సహకారం , ప్రాంతీయ భద్రత మరియు స్థిరత్వం చాలా అవసరం.
గౌరవనీయులారా,
నేటి శిఖరాగ్ర సదస్సులో మూడు ప్రధాన లక్ష్యాలు ఉన్నాయి.
మొదటిది , ప్రాంతీయ భద్రత మరియు శ్రేయస్సు కోసం , భారతదేశం మరియు మధ్య ఆసియా మధ్య పరస్పర సహకారం అవసరమని స్పష్టం చేయడానికి.
భారతదేశం తరపున, మా విస్తృత పొరుగు ప్రాంతాలకు వ్యూహాత్మక మరియు సమగ్ర విధానానికి మధ్య ఆసియా కేంద్రంగా ఉందని నేను స్పష్టం చేయాలనుకుంటున్నాను.
రెండవ లక్ష్యం మీ భాగస్వామికి సమర్థవంతమైన నిర్మాణాన్ని , ఖచ్చితమైన రూపురేఖలను అందించడం .
ఇది వివిధ స్థాయిలలో మరియు విభిన్న ఆసక్తి సమూహాల మధ్య సాధారణ కమ్యూనికేషన్ వ్యవస్థను సృష్టిస్తుంది.
మరియు , మూడవది, మీ సహకారం కోసం ప్రతిష్టాత్మకమైన ప్రణాళికను రూపొందించడం లక్ష్యం .
దాని ద్వారా , రాబోయే ముప్పై సంవత్సరాలలో ప్రాంతీయ అనుసంధానం మరియు సహకారాన్ని నిర్మించడానికి మనం ఒక సమగ్ర విధానాన్ని అవలంబించవచ్చు .
గౌరవనీయులారా,
మరోసారి, భారతదేశం-మధ్య ఆసియా సమ్మిట్ మొదటి సమావేశానికి మీ అందరినీ నేను హృదయపూర్వకంగా స్వాగతిస్తున్నాను.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
- జాతీయ వాక్సినేషన్ కార్యక్రమంలో భాగంగా ఇప్పటివరకు 75.89 కోట్ల వాక్సిన్ డోస్లు వేయడం జరిగింది.
- గత 24 గంటల్లో 30,570 కొత్త కేసులుమొత్తం కేసులలో క్రియాశీల కేసులు 1.03 శాతం గా ఉన్నాయి.
- ఇండియాలో క్రియాశీల కేస్లోడ్ 3,42,923 గా ఉంది.
- రికవరీ రేటు ప్రస్తుతం 97.64 శాతం గా ఉంది.
- గత 24 గంటలలో కోలుకున్నవారు 38,303. దీనితో మొత్తం కోలుకున్న వారి సంఖ్య 3,25,60,474 కు చేరిక.
- వారపు పాజిటివిటి రేటు 1.93 శాతం. ఇది గత 83 రోజులుగా3 శాతం కంటే తక్కువగా ఉంది.
- రోజువారి పాజిటివిటి రేటు 1.94 శాతం. ఇది గత 17 రోజులుగా 3 శాతం కంటే తక్కువగా ఉంది.
- ఇప్పటివరకు మొత్తం 54.77 కోట్ల కోవిడ్ నిర్ధారణ పరీక్షలు నిర్వహించడం జరిగింది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వినియోగదారుల మంత్రిత్వవిభాగ ,ప్రత్యేక ప్రచార కార్యక్రమం 2.0 కింద 156 ప్రజా ఫిర్యాదుల అప్పీళ్ళను పరిష్కరించింది.
ప్రజా ఫిర్యాదులలో 70 శాతం ఫిర్యాదులకు సమాధానాలు తెలియజేసింది.
ప్రత్యేక ప్రచార కార్యక్రమం 2.0 కింద పూర్తి స్థాయి కంప్యూటరైజేషన్ తో 7061 భౌతిక ఫైళ్లను తొలగించింది.
వినియోగదారుల వ్యవహారాల విభాగం కేంద్రకార్యాలయంలో, ఇతర కేంద్రాలలో మొక్కలు నాటే కార్యక్రమం చేపట్టడం జరిగింది.
వినియోగదారుల వ్యవహారాల విభాగం దేశవ్యాప్తంగా గల కార్యాలయాలు, కార్యాలయ ప్రాంగణాలు, సంస్థలలో పరిశుభ్రతకు సంబంధించిన ప్రత్యేక కార్యక్రమం 2.0లో పాల్గొంటున్నది. బ్యూరో ఆఫ్ ఇండియన్ స్టాండర్డ్స్, నేషనల్ టెస్ట్హౌస్, నేషనల్ కన్సూమర్ కో ఆపరేటివ్ ఫెడరేషన్, నేషనల్ కన్సూమర్ కమిషన్లలో ఈ ప్రచార కార్యక్రమానికి సంబంధించి మొత్తం 73 కార్యాలయాలు గుర్తించడం జరిగింది.ఈ ప్రచార కార్యక్రమం అక్టోబర్ 2న ప్రారంభమైంది. 2022 అక్టోబర్ 31న ముగుస్తుంది.
ఈ 2.0 ప్రత్యేక స్వచ్ఛతా ప్రచార కార్యక్రమానికి వినియోగదారుల వ్యవహారాల విభాగం ముందస్తు ఏర్పాట్ల దశను నిర్వహించింది. ఇందులో స్వచ్ఛతా కార్యక్రమంలో దృష్టిపెట్టవలసిన అంశాలు, తొలగించవలసిన రికార్డుల ను నిర్ణయించడం జరిగింది. అలాగే 73 ప్రాంతాలకు సంబంధించి సిపిడబ్ల్యుడి, ఇతర నిర్వహణా కాంట్రాక్టర్లతో చర్చించే అంశంపైనా నిర్ణయించడం జరిగింది.
ఈ ప్రచార కార్యక్రమం సందర్భంగా గౌరవ పార్లమెంటు సభ్యుల నుంచి వచ్చిన లేఖలకు సమధానాలు ఇవ్వడం జరిగింది. రెండు అంతర్ మంత్రిత్వశాఖల రెఫరెన్సులపై అభిప్రాయాలు తెలియజేయడం జరిగింది. 1516 ప్రజాఫిర్యాదులు అందగా 26.10.2022 తేదీ వరకు 1074 ఫిర్యాదులు అంటే 70 శాతం ఫిర్యాదులకు సమాధానాలు పండం పూర్తయింది. 156 ప్రజా ఫిర్యాదుల అప్పీళ్లను పరిష్కరించారు.
ఇక రికార్డుల నిర్వహణకు సంబంధించి, 15,285 భౌతిక ఫైళ్లను గుర్తించి, 13,131 ఫైళ్లను సమీక్షించిన అనంతరం 7061 భౌతిక ఫైళ్లను డిజిటలైజ్ చేసి , భౌతిక ఫైళ్లను తొలగించడం జరిగింది. ఇక 602 ఈ ఆఫీస్ కేటగిరీ కింద ఈ ఫైల్స్ను సమీక్షకు పెట్టగా 473 ఈ ఫైల్స్ను మూసివేయడం జరిగింది. దీనితో 86 శాతం గుర్తించిన రికార్డులను ఇప్పటివరకు మూసివేయడం జరిగింది. ప్రస్తుత ప్రచార కార్యక్రమం కింద చిత్తును అమ్మివేయడం ద్వారా 2,38,268 రూపాయలు రాబడి వచ్చింది. 5,121 చదరపు అడుగుల స్థలం ఖాళీ అయింది.
దేశవ్యాప్తంగా ఈ విభాగానికిగల కార్యాలయాలలో మొక్కల పెంపకానికి సంబంధించి ప్రత్యేక డ్రైవ్ను నిర్వహించడం జరిగింది. దీని ఫలితంగా ఐఐఎల్ఎం, ఎన్టిహెచ్, బిఐఎస్ క్యాంపస్లలో 500 మొక్కలను నాటడం జరిగింది. ఇంధన సమర్ధత కలిగిన లైటింగ్, అన్ని క్యాంపస్లలో విద్యుత్ దీపాలను ఎల్.ఇ.డి లైట్లతో అమర్చడం వంటివి చేపట్టడం జరిగింది.
అత్యుత్తమ విధానాలను అనుసరించడంలో భాగంగా ,రెగ్యులర్ప్రాతిపదికన చిత్తు వ్యర్థాలను తొలగించేందుకు అలాగే మార్కెట్లోని వినియోగదారులు తమకు ఏవైనా ఫిర్యాదులు ఉంటే వాటిని వినియోగదారుల కమిషన్ లో ఎలక్ట్రానిక్ పద్ధతిలో ఈ `దాఖిల్ లో దాఖలుచేయాల్సిందిగా వినియోగదారులకు అవగాహన కల్పించడానికి సబార్డినేట్ సంస్థలు ఎం.ఎస్.టి.సి తో ఎం.ఒ.యును కుదుర్చుకుంది.
ప్రచారం దశలో , ముందస్తు దశలో రీమోడల్ సెక్షన్ను 5వ ఫ్లోర్లో ఏర్పాటు చేయడం జరిగింది. ఇందులో గ్రెయిన్ టెస్టింగ్ లేబరెటరీని ఏర్పాటు చేశారు. గౌరవ మంత్రి వర్యుల ఆదేశానుసారం, గ్రెయిన్ టెస్టింగ్ లేబరెటరీని రూమ్ నెంబర్ 545 నుంచి ఎన్.టి.హెచ్ ఘజియాబాద్కు మార్చడం జరిగింది. మొత్తం రూమ్ను యువ ప్రొఫెషనల్స్ , అధికారుల కోసం పునరుద్ధరించారు.
ఫుడ్ ప్రాసెసింగ్ పరిశ్రమల మంత్రిత్వ శాఖ
వరల్డ్ ఫుడ్ ఇండియా-2023: న్యూ ఢిల్లీలోని అగ్రి-ఫుడ్ ప్రాసెసింగ్ కంపెనీలతో కార్యదర్శి, డీ పీ ఐ టీ మరియు సెక్రటరీ, ఎం ఓ ఎఫ్ పీ ఐ సహ-అధ్యక్షతన సమావేశం
ప్రముఖ ప్రపంచ స్థాయి మరియు భారత్ ఫుడ్ ప్రాసెసింగ్ కంపెనీల భాగస్వామ్యం తో ఈ సమావేశం జరిగింది.
పాల్గొనే కంపెనీలు భారతీయ మార్కెట్పై తమ ఆశావాద దృక్పథాన్ని వ్యక్తం చేశాయి మరియు వ్యాపార వాతావరణాన్ని మెరుగుపరచడానికి భారత ప్రభుత్వం చేపడుతున్న వివిధ కార్యక్రమాలను ప్రశంసించాయి.
రాబోయే వరల్డ్ ఫుడ్ ఇండియా-2023కి సంబంధించి, నిన్న న్యూఢిల్లీలో పరిశ్రమ మరియు అంతర్గత వాణిజ్య ప్రమోషన్ శాఖ  కార్యదర్శి మరియు ఆహార ప్రాసెసింగ్ పరిశ్రమల మంత్రిత్వ శాఖ కార్యదర్శి వ్యవసాయ-ఆహార ప్రాసెసింగ్ కంపెనీలతో పెట్టుబడిదారుల రౌండ్టేబుల్ సమావేశంకు సహ అధ్యక్షత వహించారు. రౌండ్టేబుల్లో ప్రముఖ ప్రపంచ స్థాయి మరియు దేశీయ ఫుడ్ ప్రాసెసింగ్ కంపెనీల భాగస్వామ్యం తో జరిగింది. 3-5 నవంబర్, 2023 న న్యూ ఢిల్లీలోని ప్రగతి మైదాన్లో నిర్వహించబడుతున్న డబ్ల్యు ఎఫ్ ఐ -2023 కోసం పాల్గొనే కంపెనీల భవిష్యత్తు ప్రణాళికలు మరియు ఎం ఓ ఎఫ్ పీ ఐతో వారి భాగస్వామ్య అవకాశాల గురించి ఇంటరాక్షన్ సందర్భంగా చర్చించారు.
డీ పీ ఐ టీ కార్యదర్శి తన ప్రత్యేక ప్రసంగంలో, భారత జీ డీ పీ లో తయారీ రంగం యొక్క పెరుగుతున్న ప్రాముఖ్యతపై ఉద్ఘాటించారు. తృణధాన్యాలు, పప్పులు, పండ్లు, కూరగాయలు మొదలైన అనేక రకాల వ్యవసాయ ఉత్పత్తుల ఉత్పత్తికి మాత్రమే కాకుండా, వాటిని పెద్ద పరిమాణంలో ప్రాసెస్ చేయడానికి భారతదేశంలోని అనుకూలమైన వ్యవసాయ-వాతావరణ మండలాలను వాటి అనుకూలతలను కూడా ఆయన ప్రస్తావించారు.
ఎం ఓ ఎఫ్ పీ ఐ సెక్రటరీ తన ముఖ్య ప్రసంగంలో ఫుడ్ ప్రాసెసింగ్ రంగంలో ఉన్న వృద్ధి మరియు విస్తృత అవకాశాల గురించి ప్రస్తావించారు. ఇంతకుముందు 2017 జరిగిన ఎడిషన్తో పోలిస్తే ఎంతో ఆసక్తిగా ఎదురుచూస్తున్న మరింత పెద్ద స్థాయిలో ప్రణాళిక రచించిన వరల్డ్ ఫుడ్ ఇండియా ఈవెంట్ యొక్క 2వ ఎడిషన్ ను మంత్రిత్వ శాఖ నిర్వహిస్తోందని ఆమె తెలిపారు. ఈ కార్యక్రమంలో చాలా ఉత్సాహంగా పాల్గొనవలసిందిగా అన్ని కంపెనీలకు సెక్రటరీ హృదయపూర్వక ఆహ్వానాన్ని అందించారు.
రౌండ్ టేబుల్ సందర్భంగా, పాల్గొన్న కంపెనీలు భారత మార్కెట్పై తమ ఆశావాద దృక్పథాన్ని వ్యక్తం చేశాయి మరియు ఉత్పత్తి ఆధారిత ప్రోత్సాహక పథకం మరియు ప్రధాన మంత్రి కిసాన్ సంపద వంటి ఫ్లాగ్షిప్ పథకాలు అనుకూల విధానాలతో సహా వ్యాపార వాతావరణాన్ని మెరుగుపరచడానికి భారత ప్రభుత్వం తీసుకున్న వివిధ కార్యక్రమాలను ప్రశంసించాయి. వరల్డ్ ఫుడ్ ఇండియా-2023లో పాల్గొనేందుకు కంపెనీలు తమ ఆసక్తిని వ్యక్తం చేశాయి మరియు ఈవెంట్ను స్పాన్సర్ చేయడానికి మరియు ప్రత్యేకమైన స్టాళ్ళలో తమ ఉత్పత్తులు మరియు సాంకేతికతలను ప్రదర్శించడానికి తమ సుముఖతను ధృవీకరించాయి. ఈవెంట్లో భాగంగా రూపొందించిన సెషన్ల కోసం ఎం ఓ ఎఫ్ పీ ఐతో భాగస్వామ్యానికి చాలా కంపెనీలు ఆసక్తిని కనబరిచాయి.
ఎం ఓ ఎఫ్ పీ ఐ అదనపు కార్యదర్శి తన ముగింపు వ్యాఖ్యలలో, ఇన్వెస్ట్మెంట్ ఫెసిలిటేషన్ సెల్  మరియు ఈవెంట్ పార్టనర్ ఫిక్కీ భాగస్వామ్య వివరాలను నిర్ధారించడానికి కంపెనీలతో సంప్రదిస్తాయని పేర్కొన్నారు. ఈ వై ఈవెంట్కు నాలెడ్జ్ పార్టనర్గా ఎంపిక చేయబడింది.